### Resumé

Som en del af arbejdet med at forbedre trafikafviklingen og -sikkerheden på Vesterbrogade-Vardevej reduceres antallet af parkeringspladser fra 40 til 21. Som erstatning for disse parkeringspladser kan der etableres 36 nye parkeringspladser på [adresse] ved boldklubben til en anlægsudgift på 1,296 mio. kr.

### Sagsfremstilling

Som en del af kommunens arbejde med at forbedre trafikafviklingen på Vesterbrogade-Vardevej foreslås det at adskille biltrafikken fra cykeltrafikken mellem [adresse] og [adresse] (sag behandles i andet punkt på dette møde). Projektet vil medføre en reduktion af parkeringspladser på [adresse] fra 40 til 21 pladser.

For at sikre tilstrækkelige parkeringsmuligheder i nærområdet, har forvaltningen undersøgt muligheden for at etablere nye parkeringspladser. Der er ikke plads til yderligere parkeringspladser i sidegaderne, men på [adresse] er det muligt at etablere 36 nye pladser. Oversigtskort er vedlagt som bilag.

Der pågår en løbende dialog med boligforeningerne i området om mulighederne for at etablere flere parkeringspladser.

Projektet beløber sig overslagsmæssigt til 1,296 mio. kr. og forventes udført i 2025 inden nedlæggelse af parkeringspladserne på [adresse].

### Økonomi

#### **![](data:image/jpeg;base64...)** Figur 1 Ny/ændring af anlægsbevilling

#### ![](data:image/jpeg;base64...) Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at det gives anlægsbevilling og afsættes rådighedsbeløb i 2025 på 1,296 mio. kr. i udgift og indtægt til etablering af p-pladser på [adresse]. Udgiften finansieres af indbetalinger fra P-fonden.

**Afledt drift**Til p-pladser på [adresse] er der en afledt drift fra 2026 og frem på 20.000 kr. til fejning, vinterbekæmpelse, drift af afvandingskonstruktioner og asfalt.

Afledt drift indgår i budgetlægningen 2026-2029 spor 2 og den samlede politiske prioritering af udvalgenes driftsudfordringer.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Relokeringen af parkeringspladser til [adresse] skaber bedre forhold for trafikken på byens primære transportkorridorer, og bidrager til at trafiksikkerhed og fremkommelighed for såvel biltrafikken som cyklister. Samtidig sikrer relokeringen, at parkeringsbehovet i området stadig imødekommes.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** der etableres erstatningsparkering på [adresse], på arealerne ved boldklubben, og

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.